Már Gunnarsson keppti síðastur Íslendinganna á Ólympíumóti fatlaðra í Tókýó í nótt. Már komst ekki áfram í undanrásum 100 metra flugsunds, en var ánægður með mótið.
Már sem keppir í flokki blindra synti 100 metra flugsundið á einni mínútu og 14,86 sekúndum. Það dugði honum ekki áfram í úrslit, en þetta er ekki hans sterkasta grein. Bestum árangri náði Már á mótinu þegar hann náði 5. sæti í 100 metra baksundi. Már sem er á fullu í tónlist, var ánægður, en þreyttur og jafnframt feginn að hafa komið heill út úr Ólympíumótinu þegar Kristjana Arnarsdóttir ræddi við hann í Tókýó í nótt.
Sagði Már Gunnarsson. Allir íslensku keppendurnir sex hafa nú lokið keppni á Ólympíumótinu í Tókýó. Mótinu sjálfu lýkur formlega á sunnudagsmorgunn.
Arnar Þór Viðarsson landsliðsþjálfari íslenska karlalandsliðsins í fótbolta var vitanlega svekktur með tap Íslands á móti Rúmeníu í undankeppni HM á Laugardalsvelli í gærkvöld. Rúmenía vann leikinn 2-0.